Sähköalan vastuuhenkilönä Suomessa toimivalla henkilöllä on oltava suomalainen pätevyystodistus. Suomessa pätevyystodistuksen myöntää Seti Oy ja sen saaminen edellyttää hyväksytysti suoritetun sähköturvallisuustutkinnon lisäksi soveltuvaa sähköalan koulutusta ja riittävää todennettua työkokemusta.
Sähköturvallisuustutkinnon voi Suomessa suorittaa ainoastaan suomen tai ruotsin kielellä. Myös tutkintotilaisuudessa käytettävä materiaali on pääsääntöisesti olemassa vain suomeksi ja ruotsiksi. Ulkomailla hankitun sähköalan pätevyystodistuksen perusteella on kuitenkin mahdollista saada vastaava suomalainen pätevyystodistus. Tällaisissa tapauksissa on otettava yhteys pätevyydenarviointilaitokseen (Seti Oy).